**Umsögn vegna breytinga á lögum um bókhald nr. 145/1994**

Í 2. gr. í breytingu á lögum um bókhald, nr 145/1994, með síðari breytingum segir: *Sá sem hefur við gildistöku laga þessara lokið hluta prófs til viðurkenningar bókara skal eiga þess kost að ljúka prófi samkvæmt reglum um próf til viðurkenningar bókara fyrir 1. janúar 2023.*

1. Samkvæmt þessu má skilja að þeir sem hafa heimild til að þreyta prófin 2021 og 2022 séu eingöngu þeir próftakar sem þegar hafa þreytt próf fyrir þann tíma en eiga eftir að ljúka öllum prófhlutum með tilskyldum árangri. Nú þegar hafa margir nemendur hafið undirbúningsnám með það í huga að fara í prófin á árinu 2021. Við teljum mjög mikilvægt að þessir nemendur fái möguleikann á að taka prófin þrátt fyrir að síðasta prófárið sé 2022.
2. Ennfremur leggjum við áherslu á að allir þeir sem þess óska fái jafnframt að taka prófin árið 2022 en séu upplýstir um að þau verði ekki haldin aftur.
3. Upptökupróf hafa ávallt verið haldin í janúar og því leggjum við til að texti 2. gr verði: *Sá sem hefur við gildistöku laga þessara lokið hluta prófs til viðurkenningar bókara skal eiga þess kost að ljúka prófi samkvæmt reglum um próf til viðurkenningar bókara fyrir* ***1. febrúar 2023.***